Suomen 100-vuotis­juhlan suurin päätös: Edus­kunta antaa 50 miljoonaa euroa tuntemattomalle pikku­säätiölle, jolla ei ole yhtään vakituista työntekijää

Juhlatoimikunta esittää jättipottia lasten ja nuorten hyväksi, mutta kohde on todellinen yllätys. Itla-säätiö toimii tutkimuksen ja lastensuojelun välimaastossa. Kun säätiö 30 vuotta sitten perustettiin, rahaa kerättiin myymällä kuusentaimia.

Itla on lapsiin ja nuoriin liittyviä hankkeita edistävä säätiö.­

Eduskunnan Suomi 100 -juhlatoimikunta esittää HS:n tietojen mukaan 50 miljoonan euron lahjoitusta Itlalle eli Itsenäisyyden juhlavuoden lastenrahaston säätiölle. Kyseessä on valtion virallinen lahja 100-vuotiaalle Suomelle.

Itla on tuntematon pikkusäätiö, joka edistää lapsiin ja nuoriin liittyviä hankkeita. Se perustettiin vuonna 1987 Suomen 70-vuotisjuhlan kunniaksi. Säätiön palkkalistoilla ei ole yhtään vakituista työntekijää ja sen peruspääoma on vain 50 000 euroa. Viime vuosina säätiö on saanut hankkeisiinsa valtiolta mittavaa tukea.